Verdidialogen

Personal- og økonomiavdelingen

Rapport fra gruppearbeidet i august og fellesmøte 05.10.06

Sissel Hemmingsen, prosjektleder PØA
Tilbakeblikk

I mai 06 mottok personal- og økonomiavdelingen seminarrapporten fra Turid Moldenæs (IST) og Hilde Pettersen (UVETT) som omhandlet samlinga på Sommarøy i april. Seminarrapporten innholdt blant annet følgende tema;

· erfaringsutveksling fra gruppearbeidet
· gruppenes konkretisering av de fire verdiene: Åpenhet, Kompetanse, Engasjement og Respekt i forhold til eksterne og interne situasjoner

Det videre arbeidet med verdidialogen måtte planlegges, styres og koordineres. Turid og Hilde la derfor også frem et forslag om organiseringen av det videre arbeidet, med en anbefaling av prosjektorganisering og innledende aktiviteter.  På bakgrunn av disse anbefalingene ble det 12.05 avholdt styringsgruppemøte hvor mål og mandat for prosjektet ble diskutert. På bakgrunn av det ble det laget en målformulering og et foreløpig mandat og prosjektbeskrivelse. Dette ble først sendt til godkjenning i styringsgruppa, til uttalelse i referansegruppa. En lang og god sommerferie gjorde sitt til at det etter små justeringer, forelå mål, mandat og prosjektbeskrivelse til uttalelse for gruppeledermøtet 28.08.06 og for uttalelse i felles oppstartsmøte den 29.08.06.  

Det ble sendt ut gruppeoppgaver til gruppelederne i juni. Det var svært få grupper som rakk å møtes før ferien, så oppgavene ble gjentatt på gruppeledermøtet ved oppstarten etter ferien i august.  

Oppgavene lød som følger:

· bli enig/stadfeste leder (opp til gruppene om man beholder eller bytter)

· gå gjennom mål, mandat og aktivitetsplan (gi tilbakemelding, still spørsmål) sett opp aktivitetsplan for gruppen

· drøft konkretiseringen av verdiene i ulike situasjoner som er beskrevet i rapporten fra siste samling og lage en fortelling/historie/beskrivelse av en situasjon i arbeidshverdagen hvor verdiene blir praktisert slik vi ønsker det, og en hvor en uønsket situasjon beskrives. Dette skal presentes av gruppene i et fellesmøte (avdelingsmøte).

Fristen for arbeidet ble satt til dato for fellesmøtet og presentasjon av arbeidet 05.10.06

Valg/stadfesting av gruppeleder

På bakgrunn av erfaringsutvekslingen som fremgår i seminarrapporten fra Sommarøy, ble gruppene oppfordret til å la vervet som gruppeleder rullere. Erfaringene omhandlet betydningen å ha en leder av gruppen og verdien av å innta nye roller i egen organisasjon. Tilbakemeldingen så langt tyder på at to grupper har valgt å gjøre et bytte av gruppeleder.

Tilbakemelding på mål, mandat og aktivitetsplan

På gruppeledermøtet i august kom det tilbakemelding om at man ønsket at prosjektledelsen skulle fastsette datoer for fellesmøter og rammer for aktiviteter, og at man ikke så behovet for å ha prosesser internt for å avklare enighet om dette.

På fellesmøtet i oktober kom det forslag om synliggjøring og tettere kobling mot universitetets sentrale kjerneverdier. Universitetsstyret har behandlet forslag til strategiplan for UiT. Verdiene i den foreslåtte strategiplanen er Åpenhet, Nærhet og Engasjement. Strategiplanen er ute til høring med svarfrist den 3.11.06 og det er foreløpig ikke klart hva de endelige verdiene blir. Det kom også frem forslag om endring av styringsgruppens sammensetning for å få større forankring fra medarbeidere. Styringsgruppen drøftet dette og ønsker ikke å iverksette en ny prosess for å endre sammensetningen. Det kom også frem innspill på sammensetning av referansegruppen. Referansegruppen endres slik at alle gruppene blir representert.

Fortelling/beskrivelse/historie av en situasjon i arbeidshverdagen hvor verdiene praktiseres slik vi ønsker det, og en hvor det beskrives en uønsket situasjon

Bakgrunnen for oppgaven var behovet for ytterligere konkretisering av verdiene med grunnlag i oversikten som fremgikk i rapporten etter plenumsdiskusjonen på Sommarøy (side 12-15). 

Historiefortelling fra hverdagssituasjoner gir en fin inngangsvinkel til ”virkeliggjøring” og av abstrakte begreper. Abstrakte begreper er lette å huske, forstå og formidle. For å få sammenheng mellom verdibegrepene og reell atferd, er det viktig å bli bevisst situasjonene der verdiene praktiseres. Det å bli bevisst ønskverdige situasjoner er en positiv og fruktbar innfallsvinkel. Vel så viktig for å skape livskraftig ”lisens til diskusjon” er en bevisstgjøring av ikke ønsket atferd i organisasjonen. Historiene blir i tillegg en fin måte å fortelle hverandre hva arbeidet i avdelingen består i, både for å bli bedre kjent og for å skape en felles avdelingsidentitet.

Historiene fra PØA presenteres gruppevis under. Det er lagt vekt på å presentere dem så lite redigert som mulig. Jeg har imidlertid tillatt meg å forkorte noen for å få bedre frem essensen i historiene. Fortellingene fremgår først i rammer. I oppgavepresentasjonen kom det også frem flere situasjonsbeskrivelser i kortere format som jeg har forsøkt å sette inn i en skjematisk oversikt under fortellingene.  Oversikten tar hensyn til de ulike verdiene og dimensjonen ”ønsket” – ”uønsket” der det er mulig.  

[image: image1.png]Nar jeg far telefon fra en bruker som (tror) det er noe feil med DocuLive/evt, har behov for hielp til noe
i systemet, lytter jeg apent til brukerens framsfiling av problemet. Jeg engasierer meg i
problemigsningen ved a aktivt stile sporsmal som kan hielpe pa feilsokingen/evi. jeg bruker min
kompetanse ti 2 lede bruker steg-for-steg gjennom skjermbilder ik at han far utfort den/de funksjoner
han hadde problemer med

I tifteler der bruker oppfatter at det er noe feil med systemet (og det i reaiiteten er brukerfeil), utviser
jeg respekt for bruker ved a lytte, hielpe, forklare pa en grei og forstaelig mate.



Gruppe 1 - ”Kaffepauser som møteplass i arbeidet”, ”Skutte budbringere”

Skjema gruppe 1

	Verdi
	Ønsket situasjon
	Uønsket situasjon

	Åpenhet
	- I kaffepausene må det være aksept for faglig diskusjoner og spørsmål. 

- Åpne kontordører (visuelt bilde på åpenhet). Lettere å spørre kollega eller leder. Mange faglige saker avklares raskt. Samtidig bidrar dette til bedre sosiale relasjoner mellom de ansatte, som igjen vil ha har betydning for trivsel og arbeidsmiljø.

- Eksempel på god praksis: Regnskapsseksjonen informerer fakultetene og brukerne om systemproblemer i Agresso, både om årsak og hvor lang tid man regner med å bruke på løse problemet. Herunder også informasjon på nett og opplæring/kurs. Sistnevnte bidrar også til synlighet og bedre kommunikasjon.
	- Dersom kaffepausene virker ekskluderende. Negativ signaleffekt.

- Dersom det ikke er rom for å ta opp faglige problemstillinger.

- Informasjon kommer via andre kilder. Ryktespredning.



	Kompetanse
	- Sentralisering av anbudsprosessene = spesialisering av kunnskap. Bortsett fra to unntak på hele UiT, har spesialiseringen av anbudsprosessen blitt tiljublet. Brukerne føler seg ”trygg” når de får profesjonell hjelp. Dette er en ”vinn-vinn-situasjon”.

- Vi formidler (og synliggjør) vår kompetanse gjennom diskusjoner med og forklaringer for våre ”interessenter” i tillegg til at vi tilrettelegger nettsidene og justerer dem etter tilbakemeldinger fra ” interessenter”. Et godt eksempel på dette er innkjøpssidene.
	- Vi overser bevist forhold i en prosess som vi selv ikke har ansvar for, eller svarer ”ikke mitt bord” når vi får spørsmål som går utenom eget spesialområde.

- Profesjonskonflikter. Interessenter på enheten føler sin rolle og posisjon truet

- Vi klarer ikke å formidle vår kompetanse fordi våre nettsider ikke er oppdatert (og inneholder foreldet informasjon).



	Engasjement
	- Problemer presenteres for mange (åpenhet i saksbehandlingen).
- Alle viser stort engasjement for å belyse saken og finne løsning på problemet. 

- Alle bidrar med sin kompetanse for å finne en løsning.
- Alle blir vist respekt ved at alle får bidra til løsningen.
	Farene ved en slik opptreden kan være at vi blir involvert i for mange saker. Det kan medføre at andre (og viktigere) saker blir forsinket eller at vi må arbeide langt utover normal arbeidsdag for å være à jour i saksbehandlingen. Dette kan i ytterste konsekvens medføre utbrenthet. 

	Respekt
	- Bruker aksepterer resultatet av saksbehandlingen, og respekterer det arbeidet og de faglige vurderinger som saksbehandler har gjort. Det å være løsningsorientert betyr ikke å gå utenom regelverket.

- Bruker godtar behandlingen av saken, eventuelt tar saken videre til Klageorganet hvis man virkelig føler at fakta i saken gir grunn for dette.

Gruppe 2 - ”Fakturabehandling”

Skjema gr 2

	Verdi
	Situasjonsbeskrivelser

	Åpenhet
	”I PØA uttrykker vi åpenhet ved å møte tilbakemeldinger som bidrag til utvikling og forbedring.” 

PØA bør vi også uttrykke åpenhet ved å gi god og tilstrekkelig informasjon, både internt og eksternt. Dette er spesielt viktig i forbindelse med innføring av nye regler og systemer som elektronisk fakturabehandling. God nok informasjon og mottakelighet for tilbakemeldinger, bidrar til å redusere interessentenes skepsis til nye regler og systemer som medfører endringer i deres arbeidsprosesser. Dette betinger at PØA har tilstrekkelige ressurser i form av intern kompetanse og tid. Åpenhet innebærer i denne forbindelse også at informasjon må gis samlet til alle brukere, i stedet for sporadisk til noen få. Det er viktig at vi på PØA er åpne/mottakelige for konstruktive tilbakemeldinger fra interessentene, fordi det kan bidra til videreutvikling av vår organisasjon.

I våre diskusjoner har vi reist spørsmålet om PØA kunne utvist større åpenhet i forkant av innføringen av det nye systemet for elektronisk fakturabehandling. 

Forslag til tiltak: ”Nyhetskanal” på web for å gjøre informasjon mer tilgjengelig for brukerne.

	Kompetanse
	I denne situasjonen mener vi at vi utviste tilstrekkelig faglig kompetanse til å forklare den eksterne interessenten hvordan det nye systemet fungerer og hvordan vedkommende skal forholde seg til det. Vi har imidlertid også drøftet spørsmålet om vi har god nok kompetanse i hvordan vi kommuniserer med interessenter (interne og eksterne) som befinner seg på et annet nivå enn oss når det gjelder faglig og organisatorisk tilhørighet, kultur, begrepsapparat osv. På forrige samling erklærte vi i konkretiseringen av verdien kompetanse at; ”I PØA gir vi uttrykk for kompetanse ved å formidle kunnskap til våre interessenter”.      

Vår fortelling er kanskje et eksempel på at denne kunnskapsformidlingen ikke bare krever at vi har faglig kompetanse, men også kompetanse i hvordan vi kommuniserer med interessentene for å formidle den faglige kunnskapen. Gruppa kom derfor fram til at et kurs i kommunikasjon kan være et tiltak som kan øke vår kompetanse og bevissthet på dette området. 

Viktigheten av intern og ekstern opplæring generelt, og spesielt ved innføring av nye regler og systemer, har også blitt diskutert i gruppa. Den generelle oppfatningen i gruppa er at det i for liten grad settes av tid og ressurser til opplæring og kompetanseutvikling. Det blir nedprioritert i en travel hverdag.


Skjema gr 2 forts

	Engasjement
	På samlinga på Sommarøy sa vi at  ”I PØA viser vi engasjement ved å ta initiativ og vise interesse for våre interessenter. ” I dette ligger det bl.a. at i møte med interessentene våre skal vi vise forståelse for deres situasjon og forsøke å se situasjonen fra deres ståsted. Dette er viktig for å oppnå en god kommunikasjon med interessentene. 

I lys av dette har vi, i drøftingen av den aktuelle situasjonen, kommet fram til at regnskapsseksjonens medarbeider kanskje kunne foreslått for brukeren at hans/hennes argument ville bli tatt med som et forbedringsforslag i fremtidige oppgraderinger av systemet. Dette kunne kanskje gitt brukeren en følelse av å bli hørt og forstått, selv om hans ønske ikke kunne etterkommes der og da. Dette er selvsagt ikke like enkelt i alle situasjoner. Likevel bør det hele tiden være et mål for oss på PØA å engasjere oss i interessentenes problemstillinger gjennom å vise forståelse og imøtekommenhet.



	Respekt
	Vi har også drøftet hvorvidt det ble utvist respekt i tilstrekkelig grad i situasjonen vi har tatt for oss. I konkretiseringen av verdien Respekt, sa vi på Sommarøy bl.a. at

”I PØA viser vi respekt ved å tilpasse informasjon og kommunikasjon til de interessenter det gjelder.”

I dette legger vi bl.a., at i møte med våre interessenter, må vi ta høyde for forskjeller i både faglig og kulturell bakgrunn.

Respekt må utvises gjensidig, derfor er det viktig at vi på PØA forsøker å se problemstillinger fra interessentenes perspektiv, for eksempel ved å vise forståelse for at noe som for oss kan oppfattes som en bagatell, likevel kan være viktig for våre interessenter/brukere. Ved å utvise gjensidig respekt, vil interessentene føle at de blir tatt på alvor.


Gruppe 3 - 

Skjema gr 3

	Verdi
	Ønsket situasjon
	Uønsket situasjon

	Åpenhet
	- Videreformidling av løpende informasjon som har betydning for den enkeltes saksbehandling.
	- Deltakelse på sentrale konferanser/ innspill til faglig tema uten orientering i berørt seksjon

- Flytting mellom seksjoner uten å orientere medarbeider først

	Kompetanse
	- Skape oversikt over avdelingens/ seksjonens kompetanse (formell/ uformell).
- Muligheten for oppdatering av eksisterende kunnskap og utvikling av ny kompetanse.
	- Fagkompetanse som forblir ubrukt

- Fordeling av oppgaver uten å ta hensyn til hvem som besitter etterspurte kompetanse

- Fagmøter/fagdiskusjoner uten saksbehandler til stede

	Engasjement
	- Egenutvikling skaper motivasjon.
Motivasjon bidrar til engasjement.
	- Stor seksjonstilhørighet – lite opptatt av å tenke avdeling som helhet

	Respekt
	- Tilbakemelding på utført arbeid.
- Høflig opptreden internt/eksternt.
	- Flytting av kontorplass/ seksjon uten forvarsel

- Manglende respons på henvendelser som har betydning for videre fremdrift (fagspørsmål, søknader mv) 

Gruppe 4 - ”Samhandling med andre avdelinger”, ”Kaffepauser til besvær og glede”

Skjema gr 4

	Verdi
	Ønsket situasjon

Relatert til den første historien over;
	Uønsket situasjon

Relatert til den andre historien;

	Åpenhet
	- Det ble vist åpenhet og forståelse fra alle tre involverte avdelinger.
	- Hvor er åpenheten når vi sitter i lukket krets og beskriver den andres utsagn, vår tolkning av dennes holdninger osv. uten at vedkommende vet om det?

	Kompetanse
	-Ressurser ble hentet der de fantes, og på riktig nivå

-Kompetanse i personellbehandling

-Kompetanse i forhold til aktuelle måter å løse ”casen” på.

-Kompetanse i å invitere til samarbeid

-Kompetanse i å se at en sak har mange sider, og at hver av disse må finne sin løsning

- De to andre involverte avdelinger viser ansvar i forhold til å bidra med å finne en god løsning
	-Vi viser ikke alltid god kompetanse på personal- (eller person-) behandling i utluftingene i pauser.


	Engasjement
	-Engasjement fra to forskjellige enheter bidro med hver sitt bidrag/kompetanse skapte grunnlag for en god, medmenneskelig og for UiT god økonomisk løsning.

- Det ble vist engasjement utover det saksbehandler i PØA hadde regnet med/forventet
	- Kanaliserer vi engasjementet i riktig retning i situasjoner hvor vi omtaler opplevelser i pauser.

	Respekt
	-Det ble utvist respekt ved å søke en for vedkommende minst mulig belastende løsning.

-Respekt for et menneske i en kanskje vanskelig situasjon

- Respekt for UiT ved etisk adferd.
	- Respekten for ”motparten” og dennes kompetanse er ikke nødvendigvis ivaretatt ved omtale i pauser.


Gruppe 5 – Tilsynshavende strålevern. 
Gruppen har valgt å løse oppgaven ved å la en saksbehandler omtale en av sine arbeidsoppgaver.

Skjema gr 5

	Verdi
	Ønsket situasjon
	Uønsket situasjon

	Åpenhet
	- Tillit

- Tilstedeværelse

- At jeg blir møtt med åpenhet av brukerne
	- At jeg ikke blir møtt med åpenhet av brukerne

	Kompetanse
	- Kommunikasjon

- Renommé
- At min kompetanse er god nok

- At jeg når frem med det jeg formidler
	- At min kompetanse ikke er god nok

- At min kompetanse ikke er reell

- At jeg ikke når frem med det jeg formidler

Avvik

	Engasjement
	
	

	Respekt
	- Lojalitet

- Ansvar

- At jeg blir møtt med respekt av brukerne
	- At jeg ikke blir møtt med respekt av brukerne


Gruppe 6 - ”En lønnsarbeiders hverdag”

Gruppen har valgt å ikke kommentert de ulike verdiene, men la historiene tale for seg selv. Det vil derfor ikke fremgå en skjematisk oversikt over verdiordene for gruppe 6.
Gruppe 7 - ”En applikasjonsansvarlig for DocuLive sin hverdagshistorie” og ”stikkord for uønskede situasjoner”


Skjema gr 7

	Verdi
	Ønsket situasjon
	Uønsket sitasjon

(se i rammen over)

	Åpenhet
	- Arkivet er et åpent kontor. Dette praktiseres ved tett samarbeid internt og positiv holdning til nye ideer. 

- Lytte til råd fra interessenter som kan bidra til utvikling og forbedring av vårt produkt. 

- Lettere å synliggjøre grunnlag for beslutninger ved å ha innarbeidet en felles forståelse av regler og rammeverk
	

	Kompetanse
	- Dra nytte av hverandres kompetanse og deler viten og erfaring

- Formidler løsningen til de som har interesse

- Behandler alle oppgaver som like viktige

- Kontinuerlig oppdatering både innenfor arkiv og fagområder for interessentene

- Søke aktivt informasjon fra interessenter slik at det bidrar til læring og utvikling og felles forståelse for oppgaver
	

	Engasjement
	- Jobber selvstendig men er alle engasjert i det ferdige produktet

- Tillatter at andre bryr seg og stiller spørsmål og gjøre det samme selv når noe er uklart.

- Inkludere hverandre før en beslutning av betydning taes for å vise ansvar, interesse og at man står sammen.
	


Skjema gr 7 forts

	Respekt
	- Når en beslutning fattes skal vi med respekt for hverandre være lojal ovenfor resultatet og utføre arbeidet og holdning ut fra felles avgjørelse både internt og eksternt.

- Ikke gjøre forhastede avgjørelser på vegne av arkivet men vise respekt for interessentene ved å diskutere uklarheter internt før vi gir endelig svar.

- Aldri la det bli sådd tvil om vår respekt for taushetsplikten og være nøye med å tilpasse den informasjonen som vi lar gå videre

- Være mot andre som vi ønsker andre skal være mot oss. 

- Der det er mulig skal vi gi informasjon i god tid om møter og aktiviteter og eventuell endring i tidligere fastsatt agenda
	


Kommentarer og oppsummering

Styringsgruppen uttalte i møtet den 10.10.06 at de er imponert over stor aktivitet og entusiasme i gruppearbeidet og fremleggene på fellesmøtet. Aktiviteten og entusiasmen tyder på at prosessen og arbeidet oppleves som viktig, selv om oppgaven kan være vanskelig og det kan være en utfordring å få satt av tid.

Målet med arbeidet i verdiprosjektet er blant annet å komme frem til felles verdier som skal kjennetegne avdelinga, prege relasjonene innad samt synliggjøres utad. Formålet med arbeidet i prosjektet så langt i høst har derfor vært å konkretisere verdiene og utarbeide et samhandlingsgrunnlag som kan gi oss retning i det daglige arbeidet. 

Dette arbeidet startet allerede på Sommarøy. På bakgrunn av gruppearbeidet fikk vi laget en oversikt som konkretiser de fire verdiene ut fra interne og eksterne situasjoner (i forhold til interne og eksterne interessenter). Gruppearbeidet i høst har videreført dette og i tillegg til dimensjonen ”intern-ekstern”, har vi nå fått med dimensjonen ”ønsket-uønsket” situasjonsbeskrivelser. Vi har dermed fått drøftet både hvordan vi ønsker å ha det og hvordan vi ikke ønsker å ha det i arbeidshverdagen. Dette har vi nå presentert for hverandre og har fått litt tid til å fordøye.

I fremleggene er det en fin variasjon i beskrivelser av abstrakte og konkrete situasjoner. Eksempler på en abstrakt tilnærming kan være; ”Å uttrykke åpenhet ved å møte tilbakemeldinger som bidrag til utvikling og forbedring”, til det mer konkrete; ”I kaffepausene må det være aksept for faglige diskusjoner”. Ved å veksle mellom en abstrakt og konkret tilnærming oppnår vi å få hevet blikket fra ”detaljer” til å bli mer bevisste på hvordan hverdagshandlinger kan oppleves av andre og hva det kan føre til på lengre sikt.  Samtidig er det viktig å også gjøre øvelsen ”andre veien”, nemlig å få konkretisert hva er det slags atferd som gjør oss i stand til å ”møte tilbakemelding som bidrag til utvikling og forbedring”. Gjør vi ikke det, blir gode intensjoner ikke mer enn fagre ord. I besvarelsene var det også gode eksempler på konkrete løsningsalternativer/tiltak. I nevnte eksempel var det forslag om ”nyhetskanal” på web.

Videre fremgår det at hva man betrakter som internt eller eksternt er ulikt. Internt kan variere fra å være innenfor seksjonen, til at begrepet også omfatter universitetsdirektøren, fakultetsdirektører, brukere og andre avdelinger. Tilsvarende vil oppfatningen av hva som er eksterne interessenter variere.  Det er ingen av begrepsdefinisjonene som er mer riktig her enn andre men det gir kanskje grunnlag for gå litt nærmere inn på spørsmålet; hvem er vi?   

Besvarelsene inneholdt også problematisering omkring situasjoner hvor verdier kommer i konflikt med hverandre. Eksemplet omhandler en situasjon der ønsket om å hjelpe en bruker, gjør at det går ut over frister man har i arbeidet og kanskje medfører merbelastning for kollegaer. I besvarelsene ble det også uttalt at; ”det er lettere å synliggjøre grunnlag for beslutninger ved å ha innarbeidet en felles forståelse…”.  Dette gir kanskje grunnlag for å synliggjøre bedre at man ved å skape arena for verdidiskusjoner kan skape bevissthet om hvordan den enkelte bør handle i forhold til ulike dilemmaer og spørsmål, og dermed være til hjelp i håndtering av ulike situasjoner?

Det ”å være mot andre som vi ønsker at andre skal være mot oss” ble nevnt av flere grupper under presentasjonen. Eksempler på hva dette innebærer har vi allerede i oppgaveløsningen, men det kunne vært interessant å få utdypet dette nærmere sett i forhold til samhandlingen i avdelingen, interessentene og de felles verdiene. 

Situasjoner som danner grunnlag for læring og utvikling ble også nevnt i besvarelsene.  Ved å være åpen for tilbakemeldinger og problemstillinger bidrar man til læring, videreutvikling og felles forståelsesgrunnlag, ikke bare for den enkelte men for hele avdelingen.  Et annet relatert tema er kommunikasjonen både med interessentene og kollegaer, og behovet for å få formidlet faglige emner, avklaring av problemstillinger eller endringer. Her ser vi at både i lytte- og formidlingsposisjon danner verdiene et viktig grunnlag for god kommunikasjon. Eksempelvis blir det å ha et ”åpent kontor” både i praksis og uttalt, vektlagt. I tillegg det å vise interesse, engasjement og delta aktivt i å belyse saker og løse problemstillinger. Likeså omtales konsekvensene av hva det å ikke få nødvendig informasjon eller ikke bli invitert til å delta, får for motivasjon og engasjement. 

Videre arbeid

Vi har nå arbeidet endel med de fire verdiene både ”abstrakt-konkret”, ”internt-eksternt” og ”ønsket-uønsket”. Vi trenger fortsatt å jobbe litt mer med ”hvem er vi” og med å tydeliggjøre for hverandre hva som er viktige samhandlingsgrunnlag i avdelingen med utgangspunkt i arbeidet med verdiene så langt, og i relasjon til interessentene. 

Det er også viktig å få synliggjort verdiene og samhandlingsgrunnlaget slik at vi bli minnet på og bevisstgjort disse. Det kan gjøres gjennom å lage plakat/ hustavle, t-skjorter, musematter, krus, vesker, sekker, osv, osv. Bare fantasien setter grenser. Det viktige er at symbolene står for noe mer og annet et seg selv. De består av betydningen vi har lagt inn gjennom felles arbeid med verdiene og minner oss om hvordan vi skal opptre i ulike situasjoner i arbeidshverdagen. 

Som starthjelp for det videre arbeidet med samhandlingsgrunnlaget har jeg tillatt meg å lage en oppsummering av ønskemål vi har snakket om så langt. De er sortert etter de fire verdiene, men det er ikke gjort noe skille mellom interne eller eksterne situasjoner. Ofte vil de kunne være gjeldende for begge. Jeg har imidlertid valgt å oppsummere både ”ønskemål” og ”ønsker-ikke-mål”. Noen ganger vil disse omhandle samme situasjon, bare motsatt, men ikke alltid. Jeg har derfor forsøkt å dra ut ”ønskemålene” som finnes i oppgaveløsningen fra beskrivelsen av uønskede situasjoner. Dere vil også se at ønskemål med tilsvarende tema går igjen men med ulike formuleringer. Dette vil være grunnlag for diskutere seg frem til dekkende formuleringer som avdelingen kan stille seg samlet bak. I tillegg har det vært tema som har vært vanskelig å fortolke. Disse har jeg satt klamme rundt [ ] sånn at vi kan diskutere om det fremstilles som ment.

	Verdi
	”ønskemål” ….
	”ønsker-ikke-mål”…..

	Åpenhet
	-Ha åpne kontordører

-Ha aksept for faglige diskusjoner i kaffepausene

-Hver og en bidrar slik at vi samlet finner gode løsninger på problemstillinger

-Gi hverandre god og tilstrekkelig informasjon

-Videreformidle løpende informasjon som har betydning for den enkeltes saksbehandling

-Være åpen/mottakelige for konstruktive innspill

-Lytte til hverandre og vise forståelse for problemstillinger

-Samarbeidet og ha positiv holdning til nye ideer

-Lytte til råd

-Vise hverandre tillitt og tilstedeværelse
	-La kaffepausene virke ekskluderende selv om vi diskuterer fag

-Spre rykter

-Sitte i lukket krets å beskrive andres utsagn, tolke holdninger uten at vedkommende er inkludert

-Delta på sentrale konferanser/ innspill til faglig tema uten orientering i berørt seksjon

-Flytte mellom seksjoner uten å orientere medarbeider først

[Holde på informasjon som berører flere]

[Være avvisende]



	Kompetanse
	-Hver og en bidra med sin kompetanse

-Synliggjøre vår kompetanse gjennom diskusjoner og forklaringer for å skape trygghet

-Tilrettelegge nettsidene og justere disse etter tilbakemeldinger

-Ikke bare ha faglig men også formidlingskompetanse for bedre kommunikasjon

-Formidle løsning til de som her interesse

-Gi god informasjon, spesielt ved innføring av nye regler/systemer

-Skape oversikt over avdelingen/ seksjonens kompetanse (formell/uformell)

-Gi mulighet for oppdatering av eksisterende kunnskap og utvikling av ny kompetanse

-Hente ressurser der de finnes og på riktig nivå

-Ha kompetanse i personellbehandling

-Ha kompetanse i alternative måter å løse ”case” på og se at en sak kan ha mange aspekter

-Ha kompetanse i å invitere til samarbeid

-Dra nytte av hverandres kompetanse og dele viten og erfaring

-Bygge vårt renommé
-Behandle alle oppgaver som like viktige

-Aktivt søke informasjon også om interessentenes fagområder
	-Bevisst overse forhold i en arbeidsprosess som man selv ikke har ansvar for (”ikke mitt bord”)

-Ha profesjonskonflikter

-La vær å formidle vår kompetanse fordi nettsidene ikke er oppdaterte

-La fagkompetanse forbli ubrukt 

-Fordele arbeidsoppgaver uten å ta hensyn til hvem som besitter etterspurt kompetanse

-Ha fagmøter/ fagdiskusjoner uten å ha saksbehandler til stede

-Redusere vår kompetanse [renommé] ved å sitte i lukket krets å beskrive andres utsagn og tolke andres holdninger

-Utvise dårlig kvalitetskontroll slik at det blir skade for andre

[La spesialkompetanse bli et problem]

[Være fornøyd med at vi ikke er så god til å formidle]

	Engasjement
	-Presentere problemstillinger for mange

-Vise stort engasjement for å belyse saken og finne løsninger på problemer

-Med egenutvikling skape motivasjon

-Med motivasjon bidra til engasjement

-Med invitasjon til samarbeid, bidra til engasjement

Jobbe selvstendig men alle være engasjert i det ferdige produktet

-Tillate at andre bryr seg og stiller spørsmål og gjøre det samme når noe er uklart

-Inkludere hverandre før en beslutning av betydning taes for å vise ansvar, interesse og at man står sammen

-Engasjere oss i problemstillinger og argumenter gjennom å vise forståelse og imøtekommenhet
	Involvere oss i så mange saker at det går ut over ”viktigere” ting.

Involvere oss med så mye at vi må jobbe langt utover normal arbeidstid for å være á jour i saksbehandling og kanskje risikerer utbrenthet

Bare være opptatt av seksjonstilhørighet men også tenke avdeling som helhet

Kanalisere engasjementet i feil retning med å omtale andre uten at vedkommende er tilstede

[opptre avvisende, selv om vi ikke er i stand til å imøtekomme argumenter]

[bli så opptatt av å yte god service på spesialområder at det går ut over fellesoppgaver]

	Respekt
	-Vise alle respekt ved at man får bidra i løsninger av problemstillinger

-Respektere arbeidet og de faglige vurderinger som saksbehandler har gjort

-Være løsningsorientert uten å gå utover regelverk

-Ta høyde for forskjeller både i faglig og kulturell bakgrunn

-Vise respekt gjensidig

-Ta andres perspektiv

-Ta ”bagateller” på alvor

-Gi tilbakemelding på utført arbeid

-Være høflig

-Søke best mulig løsning for alle parter

-Vise respekt for mennesker i vanskelige situasjoner

-Vise respekt for UiT ved etisk atferd

-Være lojale og ta ansvar

-Bli møtt med respekt

-Når en beslutning fattes skal vi med respekt for hverandre være lojale ovenfor resultatet og utføre arbeid og holdninger ut fra felles avgjørelse

-Ikke gjøre forhastede avgjørelser  men vise respekt ved å diskutere uklarheter internt før man gir svar

-Aldri la det bli tvil om vår respekt for taushetsplikten og være nøye med å tilpasse informasjonen som vi lar gå videre

-Være mot andre som vi ønsker andre skal være mot oss

-Gi informasjon i god tid om møter, aktiviteter og evt. endringer i tidligere fastsatt agenda
	-Flytte kontorplass/seksjon uten forvarsel

-La vær å gi respons på henvendelser som har betydning for videre fremdrift i arbeidet

-Reagere negativt og med ”panikk” når man blir kontaktet, og på den måten gi følelsen av at andre mest står for kritikk og sjelden ros.

[Unnlate å respektere andres kompetanse og mulighet til å uttale seg]




Neste gruppeoppgaven har vært behandlet av referansegruppen og blir som følger:
- Verdidilemma: Finn og beskriv situasjoner der verdiene støter mot hverandre. Dette gjøres med utgangspunkt i de 4 verdiordene.

- Samhandlingsgrunnlag: Med utgangspunkt i oppsummeringen av ønskemål i siste tabell ovenfor skal gruppene formulere et ønskemål og et ønsker-ikke-mål for hver av de 4 verdiordene. Samhandlingsgrunnlaget gjelder for avdelingen men i relasjon til interessentene. Som grunnlag for ønskemålene kan det være nyttig å ha en diskusjon om "hvem er vi". Oppsummeringen av interessentene i rapporten fra seminaret på Scandic kan være nyttig i den forbindelse (side 15 og 16).

Gruppeoppgavene er ytterligere omtalt i referatet for møtet i referansegruppen den 20.11.06.  Begge disse gruppeoppgavene skal presenteres på fellesmøte den 11.12.06. (Husk å ta med skriftlig materiale). 
Visualisering - visualiseringsgruppe

Visualisering og synliggjøring av verdiene og ønskemålene for samhandlingsgrunnlaget er, som tidligere nevnt, viktig for påminning og bevisstgjøring. Det er ønskelig å ha visualiseringsproduktene klare ved avslutningen av prosjektet i februar. For å få det til er det behov for å danne en gruppe, bestående av personer i avdelingen, som kan starte arbeidet med å utrede visualiseringsprodukter.  Verdiordene foreligger men dersom det blir aktuelt å benytte ønskemål vil ikke disse foreligge før i januar. Det er imidlertid ingenting i veien for at planer om hvilke produkt som skal produseres kan gjøres før ønskemålene er endelig avklart. Det må gjøres avklaringer med hensyn til budsjett med personal- og økonomidirektør Håvard Bekkelund. Det vil være naturlig å søke samarbeid med kommunikasjonsavdelingen.  Navn på personer til gruppen meldes til prosjektleder som innkaller til første møte.

Tema/bidrag/innlegg ved neste fellesmøte

Gruppene bes om å ta opp spørsmålet om noen har innspill til tema, bidrag eller innlegg til neste samling. Det er enighet om at bidragene må komme fra avdelingen i denne omgang. I avslutningen av prosjektet vil det bli benyttet eksterne aktører. Meld fra til prosjektleder om aktuelle tema eller navn på personer fra avdelingen som kan bidra. Prosjektleder fletter dette inn i programmet for samlingen.

Ny aktivitetsplan

Aktivitetsplanen blir endret med avslutning i februar. Milepælen som omhandler serviceerklæring utgår som del av prosjektet. Det blir fellesamlinger i desember (11.12.06), januar og avslutning i februar. Prosjektleder utarbeider på bakgrunn av dette en ny aktivitetsplan.
En person som ikke jobber med fastlønn til vanlig, befinner seg plutselig i en situasjon hvor denne er på jobb alene. Personen mottar en telefon fra en ansatt som ikke har mottatt verken lønn eller lønnsslipp for siste hovedlønn. Personen orienterer den ansatte om at han/hun ikke vet for mye om dette området, men skal prøve å hjelpe den ansatte så langt som det er mulig. Personen kjenner til rutinene ved lønningskontoret, og sjekker først lønnskjøringen med tilhørende lister. Personen sjekker at lønnsmeldingen er i orden, og at den ansatte er registrert riktig i systemet. Ifølge systemet skulle alt være i skjønneste orden, men den ansatte har likevel ikke mottatt lønningen sin. 





Personen kunne nå fortelle den ansatte om sine oppdagelser, og at det ikke var mulig å kunne finne ut av hva som var feil, men at personen skulle videreformidle informasjonen til de som jobbet med fastlønn til vanlig, når de var tilgjengelige, og sørge for at den ansatte ble fulgt opp. Den ansatte forstod at han hadde fått den hjelpen han kunne, var fornøyd med det, og godtok å vente på svar på hva som var skjedd. Feilen viste seg på ligge i systemet som en blokkering, og dette var noe de på fastlønn var obs på, og problemet løste seg da. Dette er en ønsket situasjon, ikke fordi en ansatt ikke fikk lønn, men fordi personen, som representant for seksjonen, kunne ta i bruk de 4 verdiene i praksis eksternt.





I brukerøyne er det god service når brukeren det gjelder får det som denne vil.


Dette er et mål vi i utgangspunktet ønsker å oppnå i den grad dette er mulig. Og det vil si at det automatisk blir stort fokus på verdiene eksternt. På lønningskontoret går vi fra tidsfrist til tidsfrist, og arbeidspresset er i perioder svært omfattende. Det ligger lønnsdata som må være ferdig til gitte frister. Vi prøver i seksjonen å utfylle hverandre for å lette arbeidspresset på de enkelte når behovet er der. Men noen ganger er det vanskelig på grunn av gitte ”spesialområder”. I tilfeller der arbeidspresset er stort og det for eksempel er fravær ved kontoret, kan dette med god service til brukerne våre, fort vise seg å komme i konflikt med våre interne verdier i seksjonen, og en uønsket situasjon oppstår som følge av dette. Et eksempel på dette kan være områder som ikke faller under lønn, som blant annet henvendelser som gjelder reiseregninger, lønnsplassering m.m. Disse henvendelsene kommer via telefon, og som regel kan vi sette dem videre, men vi opplever også de som har blitt satt over og over, og uttrykker at de er lei av å ikke komme til riktig person. Ansvar for arbeidsplassen trer i kraft, og den som svarer telefonen gjør sitt beste for å hjelpe den ansatte så langt som mulig. Dette blir å ivareta de eksterne verdiene til avdelingen, men samtidig brukes det av ”felles” arbeidstid for å ta unna forefallende arbeid til de kommende fristene. Det kan igjen resultere i at kollegaer ved seksjonen får større arbeidspress, og vi har en mulig intern verdikonflikt.  Spørsmålet vi sitter igjen med vil være hvor langt vi skal være villig til å strekke de eksterne verdiene før det går på bekostning av de interne verdiene? Hvor går denne grensen i forhold til ansvar overfor jobben din kontra din respekt m.m. for dine kollegaer..?








Historien handler om en vanskelig sak avdelingen hadde ansvar for, men der verdiene kommer til syne ved valg av strategi fra saksbehandler og ved samhandling med andre avdelinger.





Saken var så komplisert at det opprinnelig så ut som om man måtte benytte rettslige midler for å få til en løsning. God dialog med andre avdelinger medførte imidlertid at man så muligheten for å prøve ut andre løsninger. De alternative løsningene baserte seg på stor grad av frivillig innsats fra to forskjellige avdelinger som opprinnelig ikke hadde direkte ansvar for å finne løsning på saken. Etter hurtig og initiativrik innsats, hvor saksbehandlere strakk seg langt over det man kunne forvente av stilling og ansvar, klarte man å få til en praktisk og god løsning i saken. Det ble ikke behov for å bringe saken inn for retten og man oppnådde en verdig løsning for alle parter.





Pauser i grupper (matpauser, kaffepauser) brukes i noen tilfelle til "utlufting "- reaksjoner på opplevelser i tilknytning til arbeidet, hendelser eller samtaler som oppleves som slitsomme eller belastende. Oftest er det nok spontanreaksjoner på "vanskelige" eller "ubehagelige" telefonsamtaler med medarbeidere andre steder på universitetet, men det kan også være forhold utenfor universitetet som utløser reaksjonene. Slike "utluftinger" er uunngåelige og ikke nødvendigvis uønskede reaksjoner på vanskelige forhold i utførelsen av arbeidet, men kanskje skal slike utluftinger tas ut i en engere krets, til en eller to fortrolige. Disse utluftingene har ofte rot i virkelig sentrale prinsipielle spørsmål. Kanskje vi kan bestrebe oss på (og også hjelpe hverandre til) å ta diskusjoner omkring de spørsmål som kan være aktuelle i kjølvannet av slike episoder hvor adrenalinet stiger. Hvordan takle urimelige forespørsler/forventninger fra "utenverden", og hvorfor havnet jeg så til de grader i affekt av denne henvendelsen?








Regnskapsseksjonen fikk en henvendelse fra en bruker som ønsket å se fakturaen for en vare bestilt via rekvisisjonssystemet, før vedkommende ville bekrefte varemottak i systemet. Vår medarbeider forklarte da at systemet er bygd opp slik at dette dessverre ikke lar seg gjøre, fordi man da risikerer å betale for en vare som ikke er levert. Brukeren ble også fortalt at fakturaen ville bli tilgjengelig/distribuert i systemet så snart vedkommende hadde utført det nødvendige varemottaket i systemet. Dette var imidlertid brukeren svært lite villig til å godta, og syntes åpenbart at det var lite hjelpsomt av regnskapsseksjonen å ikke la ham se fakturaen først. 





Til tross for gjentatte og iherdige forklaringer fra vår medarbeider om at det er nå en gang slik systemet er bygd opp, og hvorfor, ville altså ikke brukeren avfinne seg med dette.


Tålmodigheten til vår medarbeider begynte etter hvert å ta slutt, og samtalen ble avsluttet med at brukeren ble bedt om å gjøre varemottaket og akseptere at det er slik systemet er. 

I kaffepausene må det være aksept for faglige diskusjoner og spørsmål. Et problem (utfordring) presenteres til morrakaffen. Det sitter mange rundt bordet som hver besitter litt forskjellig kompetanse. Hver og en bidrar slik at vi samlet finner en god løsning. Dette kan være et godt eksempel på verdiene Åpenhet, Kompetanse, Respekt og Engasjement (og rettferdiggjøre morrakaffen ved at det skjer mye god problemløsning her).





En saksbehandler i avdelingen har fått i oppdrag å utrede en sak for en bruker. Saksbehandleren finner hjemmel for saken, men at dette forutsetter en bestemt fremgangsmåte som ikke er blitt fulgt i dette tilfellet. Bruker stiller spørsmål ”om det likevel ikke er mulig” eller ”det må jo gå an…”. Saksbehandler føler en viss avmakt ved at vedkommende personlig blir forbundet med et rigid regelverk – ”….man skyter budbringeren. 





Saksbehandlerfristen nærmer seg, og saksbehandler tar imot saksopplysninger noen få minutter etter frist. Saksbehandleren avviser henvendelsen da den kom for sent, med hjemmel i forskriften. Brukeren protesterer; ”hvis dere vil, kan dere ta imot dette, regelverket åpner for det”. Saksbehandleren avviser dette, men brukeren mener dette er ”firkantet” praktisering av reglene.

